《登岱四首 其一》
明代·赵鹤

分明苍秀拔云开，谁凿当年混沌胎。山压星辰从下看，海浮天地自东回。

一时岱狩雍容礼，千古嵩高制作材。载说皇朝称祀诏，始知神哲奠三才。

作者简介：扬州府江都人，字叔鸣，号具区。弘治九年进士。授户部主事，历郎中，累官至金华知府，以忤刘瑾遭谪，终山东提学佥事。生平好学不倦，晚注诸经，考论历代史，正其谬误。诗耻凡语，爱谢灵运、孟郊及元刘因。有《金华正学编》、《书经会注》、《维扬郡乘》、《具区文集》、《金华文统》等。